
DEFINIT1O: 


VINO CHA contagioſa cum vomitu, 
et ex epigaſtrio preſſo dolore. 

Tertio die incipit, et quinto finitur erup- 
tio papularum phlegmonodearum, quae ſpa- 
tio octo dierum in ſuppurationem, et in cru- 
ſtas demum abeunt, ſaepe cicatrices depreſſas, 
ſive foveolas, in cute relinquentes. 


HISTORIA MORBI. 
VaRioLa BENIGNA +» 


Hujus morbi adventus interdum per pau- 
tos dies, languore, laſſitudine, et ad ſudan- 
A dum 


dum proclivitate, annunciatur. Ab ipſo im- 
petu, algor calorque invicem ſuccedunt; 
ac progreſſu horror, praecipue circa veſpe- 
rem, invadit, per quaſdam horas manens, 
et in eutis ardentiam, capitis dolorem, et 
ſitem abiens ; ſaepiuſque nauſea, vomitus, 
lumbago, et ex epigaſtrio preſſo dolor, ea 
comitantur. Symptomata noctu ſaevius ur- 
gent; mane autem ex ſudore leniuntur; ni- 
hilominus quidem febris aliquid cum languo- 
re multo et hebitudine manet. 

Die ſecundo a morbi inſultu, omnia ſupra 
dicta ſymptomata violentius veſpere redeunt, 
cum anxietate, pervigilio, et interdum deli- 
rio. Exacerbationes remiſſioneſque ſaepe ſe 
bis die oſtendunt. Nonnunquam vero pe- 
riodi regulares omnino abſunt. 

Die tertio, cum ſudatione univerſa, puſtulae 
quaedam erumpunt. Eodemque fere tem- 
pore, ſymptomata levantur, atque, morbo 
mitiſſimo, fere omnino evaneſcunt. Inter- 
dum, adveniente eruptione, infantes ſternu- 
tatione et convulſionibus afficiuntur. Febris 
veſpere rurſus parum cietur, atque pari 


modo- 

modo, adveniente die, et puſtulis erumpenti- 
bus, remittit. Talis exacerbatio veſpere ite- 
rum redit; die vero quinto, noviſſimis fere 
erumpentibus ſuum curſum febris explevit. 
Puſtulae, quantum licuit obſervare, eo- 
dem fere tempore in facie, et in partibus ar- 
tuum carnoſis, comparuere, poſteaque in ipſo 
corporis truno. | | | 
Puſtulae, quum ſe primum oſtendunt, ma- 
culae ſunt exiguae et rubrae, neque cuti emi- 
nentiores, at brevi viſui prominentes, atque 
tactui et firmae et acuminatae fiunt. Hoe 
maxime hunc morbum a rubeolis diſtinguit, 
quae quidem, vix viſui prominentes, leviſſimo 
tactu, non cutem altius premendo, percipi- 
antur. | 55 
Puſtulae indies conicae 8 atque circa 
diem eruptionis ſextum magnitudinem ſum- 
mam attingunt; harum ſaepe quaedam mag- 
nitudine piſi, vel etiam grandiores, ſunt. 
Faciei puſtulae crebriores et minutiores ſunt, 
et plerumque, a pectore ad corporis extremi- 
tates, et numero et magnitudine augeſcunt. 
Ad diem quartum, puſtulae coloris ſub- 
rubri ſunt; tum in ſummis earum albida 
Puncta 

puncta apparere incipiunt, augeſcentia pau- 
latim ad diem ſextum; ; tunc ex toto ſubalbi- 
dae fiunt, cum rubris baſibus latis, adeo ut, 
fi plures ſint, interſtitia fere aeque rubeſ- 
cant. Haec primo in facie, deinde in corpore 
toto, apparent. Poſtea interſtitia minus ru- 
bent, atque puſtulae paulatim flaveſcunt, 
donec in cruſtas abeunt. Humor puſtula- 


rum eſt primo ſeroſus, poltea autem puris 


yeri ſpeciem induit. 


Quum puſtulae non admodum paucae 


ſunt, cutis tenſio ac tumoris faciei aliquid 


earum ſuppurationem ſemper comitantur. 
Faciei tumor, morbo benigno, non ante diem 


quintum apparet, at interdum adeo augeſcit, 
ut palpebrarum tumore oculi prorſus clau- 
dantur ; ; idque citra ullas puſtulas 1 in palpe- 
bris ſaepius accidit. Ubi morbus ad modum ve- 
hemens eſt, oculi, praeſertim in infantibus, ab 
ipſo eruptionis initio, clauduntur. Tumorem 


O 


vero faciei et cervicis inſignem, faucium in- 


flammatio, et difficultas deglutiendi, ſemper 
comitantur; haec vero ſymptomata, niſi 
morbus vehementior lit, raro moleſta ſunt. 


Febris 5 

Febris, ut ſupra diximus, morbo benigno, 
et eruptione finita, prorſus deſinit; et quum 
paſtulae pauciſſimae ſunt, in ſuppurationem 
et in cruſtas abeunt, {ine ulla moleſtia, aut 
ullo febris ſymptomate; hoc tamen raro ac- 
cidit. Quum puſtulae paulo crebriores 
ſunt, febris aliquid earum ſuppurationem 
ſemper cowitatur, et praeſertim quidem 
magna pulſuum frequentia, qualis in a- 
lio morbo lethalis exiſtimanda eſſet, etſi 
in hoc minime meteunda ſit. Circa mor- 
bi criſin, calor, ſitis, dolor, anxietaſque JO 
grotantem vexant, atque ſaepe jactationem et 
perviligium inducunt. Haec vero ſympto- 
mata, cum faciei tumor ſubſidit, et puſtulae 
areſcunt, omnino abeunt. 

Puſtularum ſuppuratio plerumque finitur 
circa diem ſeptimum ; die poſtero flaccidae 
fiunt. Quod fit puris exudatione per cuti- 
culam; et id, uti cera eſſet inſperſa, in faci- 
em concreſcit; at in caeteris partibus cor po- 
ris linteis abſtergitur. Haec exudatio per- 
git, donec in cruſtas abeunt. In adultorum 
extremitatibus, ubi firmior eſt epidermis, len- 
tius procedit ; nam decimo octavo puſtulas 

: die 

die pure expletas, novaque cuticula obductas, 
mihi incidere licuit. 
Cruſtae variolae benignae paucis diebus 


decidunt, atque cicatrices nullas in cute re- 
linquunt. At, morbo violentiore, diutius 
adhaerent, et, iis decidentibus, rubra tubercu- 
la manent, quae quaſi ſquamulae albae de- 
cidunt, donec foveolae, ſive cicatrices cavae, 
per vitam manentes, in facie maxime fiunt, 


VaRrIoLa MALIGNA, 


Variola maligna per ſua ſtadia celerius 
quam benigna, et cum ſymptomatibus feroci- 
oribus, decurrit; febris ante eruptionem ſaevi- 
us urget, cum perpetuo, praeſertim in adultis, 
vomitu, quandoque delirio inflammatione- 
que faucium. 

Die plerumque ſecundo tertioque inter- 
dum a morbi inſultu eruptio incipit, cito- 
que progreditur ſine levamine ſymptoma- 
tum. Quo citius eruptio incipit, eo fers 
vehementior eſt morbus. Puſtulae fere diſ- 
cretae erumpunt; ſecundum vero numerum 
earum, 

earum, progrediente ſuppuratione, plus mi- 
nuſye ſaepe cohaerent. Id ſaepe in facie fit, 
quum in caeteris partibus corporis omnino 
diſcretae apparent, attamen frequenter con- 
fertae erumpentes ex parte cohaerent. At, 
ſi puſtulae creberrimae ſunt, in corpore toto 
cohaerent, paſſimque in veſiculas ſaepe 
confluunt. Atque eruptio, maligniſſimo 
morbo, ut inflammatio eryſipelatoſa, citra 
puſtulas diſcretas provenit; id ſaepius in 
facie, raro in corpore toto, contingit. Puſtulae 
frequenter numeroſae in ore le uſque ad fau- 
ces oſtendunt. 

Symptomata poſt eruptionem, praeter vo- 
mitum, omnia manent. Exacerbationes in 
toto morbi decurſu veſpere adſunt. 

In morbi progreſſu, ſymptomata febrilia 
ingraveſcunt, atque cervix et facies immodi- 
ce tument, cum inflammatione faucium, dif- 
ficultate deglutiendi, et in adultis cum pty- 
aliſmo. 

Facies, maligniſſimo morbo, ab ipſo e- 
ruptionis initio tumeſcit, ibique in progreſſu 
puſtulae fere cohaerentes membranaceae fi- 
unt, dein ſquamulis albis ſcabroſae, tum de- 


mum 

mum circa diem ſeptimum lubgigreſcentes 
areſcunt. „ 

Inflammatio foeda faucium bent 
am graviorem faciei cerviciſque ſemper co- 
mitatur, quae graviſſima eſt, prout ſuffoca- 
tionem minans, et aliquando deglutitionem 
prorſus impedit. | 

Quum faucium inflanumatio-c citius invadit 
ac gravior fit, in 11s qui plus octo annis ſunt 
nati, eam ſalivatio copioſa ſemper comitatur. 
Quae moleſtiae eſt aegrotanti, quoniam in- 
dole ejus acri ſaepe os fauceſque excoriantur. 
Circa criſin, viſcoſa tenaxque fit, ut difficilli- 
me, neque abſque periculo ſuffocandi, excre- 
atur, et, ſubſidente faciei tumore, omnino de- 
cedit. Infantibus rariſſime adeſt, qui qui- 
dem, in ejus loco, dicuntur diarrhoeam ha- 
bere. 5 

Suppuratione procedente, puſtulae planae 
et flaccidae fiunt, ſaepe cum acuminibus ca- 
vatis in quibus nigra puncta videntur. Hu- 
mor in 11s contentus eſt modo t tranſparens, 
modo aliquantulo ſanguinis tinctus; hinc 
tranſlucidi, rubri, lividi aut nigreſcentis 


coloris 

coloris puſtulae fiunt. Hoc, quoniam ex ſan- 
guinis diffolutione orityr, plerumque lethale 
evadit. Haec ſymptomata maligna, puſtulis 
haud numeroſis et ubicunque diſcretis, ſe fae- 
pe oftendunt, tametſi plus minuſve fere con- 
fertae apparent, 

 Symptomata anomala, varia permagnum 
periculum indicantia, in ſtadiis morbi variis 
aepe invadunt, ut dolores abdominis coli- 
cam mentientes, dyſuria, iſchuria, urinae et 
dejectiones ſanguinolentae, petechiae in puſ- 
tularum interſtitiis, veſiculae ſero expletae, 
interdum rubri, lividi, aut ſubnigri coloris. 
Circa criſin, interdum pruritus intolerabilis 
aegrotum urgens ad cuticulam evellendam, 
partibus excoriatis gangraenoſis. 

Eodem tempore quo facies areſcit, erifi 
favente, intumeſcentia ejus ſubſidit, manus, 
et poſtea pedes intumeſcunt; puſtulae, in 
cacteris partibus | corporis, ubicunque diſ- 
cretae ſunt, prominent, ac pure explentur; 
ſymptomata quoque febrilia levantur. Fre- 
quenter tamen, eheu, nimis frequenter! 
noſtris auxiliis fruſtratis, dum facies ſubſidet, 


Ss: febris 

febris augeſcit, ſupericies corporis ſe tot. 
contrahit, puſtulae flaccidae vel etiam ina- 
nes ſiunt, ſpiritus foetidus, lingua arida et 
nigra, cum pervigilio, anxietate, jactatione 
perpetua, atque delirio, ac demum ſuffocatio 
aut coma ſcenam claudit. 

Morbo benigno, tumoreque faciei mini- 
mo, extremitatum intumeſcentia poſt criſin 
vix diſcerni poteſt; morbo vero vehementiſ- 
imo, tumor praecipue manuum admodum 
notabilis fit; et, ſi aeger rite convaleſcit, pau- 
cos dies manet, et paulatim puſtulis ſaneſ- 
centibus abit : Si vero fupervenit hectica, 
protinus evaneſcit. Intumeſcentiam iſtam 
quidam ex puſtularum inflammatione in his 
partibus oriri exiſtimaverunt, quod mihi e- 
quidem non veriſimile videtur; quoniam 
maturantur prius et areſcunt, quam ad ſum- 
mum intumeſcentia attigit. Oedema quod- 
dam, aegroto convaleſcenti interdum pedes 
taloſque infeſtans, evenit; quod vero plerum- 
que ſua ſponte abit, et auxilio medici mini- 
me eget. 


De- 

| Deſiccatio puſtularum, morbo beni gno, pri- 
mo in facie, deinde in ipſo corporis trunco, 
tum demum in extremitatibus, paulatim ac 
lente per dies quoſdam procedit. Sed, mor- 
bo maligno, celerius progrediens fere uno 
die perficitur. Hoc potiſſimum ex humore 
pertenui cuticulam promptius tranſeunte ori- 
ti videtur; forſitan quoque in ſanguinem pars 
£jus abſorptione refertur ; namque interdum 
paulo ante obitum puſtulae, ſine ſignis exu- 
dationis certis, penitus inaneſcunt. H aud ab- 
limile eſt hanc abſorptionem, inflammatio- 
nem, cacteraque ſymptomala graviora circa 
eriſin morbi accedentia, augere. 

In variola maligna, puſtulae ſanationem 
aegre recipiunt, atque haud raro ulcera foeda 
infra cruſtas interdum nigreſcentia fiunt, 
cum hectica, dyſpnoea, ac diarrhoea, quae 
corpus et vires conſamunt, atque mihi qui- 
dem non minus periculoſae, quam ipſa mor- 
bi criſis, videntur. 

Periodus hecticae, quatenus obſervare li- 
cuit, regularis non eſt, Poſt diem decimum 
incipit, modo paucis diebus, modo non nifi 


poſt 


— — ect 22" + one oe, 
— — SA I Err 


— 
3 —ů ů ——ñ——ñ—ö—tw— — — wn 


— —— —ꝶä‚ 


= N — — by — 
a a 
9 — — — 


o R. vA RAI O A 


poſt decem terminatur. Hectica ex ſanie in 
ſanguinem abſorpta oriri videtur, quia, deſi- 
nente febre ſuppuratoria, incipit, neque, niſi 
puſtulae ſint ulceratae, invadit. Interdum 
eryſipelas gangraenoſum evenit, praecipue 
pueris, atque cito mortiferum fit. 
Dies eruptionis octavus plerumque eri- 
ticus eſt; tum ſymptomata aut levantur, ac 
aeger curationem recipit, vel ingraveſcunt et 


aegrotum necant. Dies nonus et decimus 


maxime periculoſi ſunt; interdum tamen 
morbus adeo vehemens eſt, ut non poſt e- 
ruptionem, ſaepeque non ultra diem ſextum, 
aeger ſuperſit. Dies hecticae omnes, quan- 
tum vidi, a decimo quarto ad vigeſimum, ab 
eruptionis initio, aeque critici ſunt. 


Diviſio variolae in malignam, et benig- 


nam, quam in diſcretam et confluentem, mul- 


to praeſtat; quia ſymptomata maligniſſima, 
puſtulis prorſus diſcretis, frequenter occur- 
runt. In benignae hiſtoria operam dedi, ut 
ea ſymptomata enumerarentur, quae ad 
morbum mitiſſimum pertinent; denique, 
caſus omnes comprehendere conatus ſum, 

quibus, 

quibus, eruptione finita, febris omnino deſi- 
nit, et puſtulae in veram ſuppurationem abe- 

unt. Malignae hiſtoria, contra, potiſſimum 
| enumeratio eſt ſymptomatum violentium et 
anomalorum, quae non proprie ad morbum 
pertinent; et caſus omnes comprehendens, 


quibus febris aliquid poſt eruptionem nun- 
quam deeſt, atque puſtulae, ſive diſcretae ſive 


confluentes, in ſuppurationem veram non 
tendunt. Has inter diviſiones nullam limi- 
tem ponere poſſumus. Quippe nimirum fe- 
bris et alia ſymptomata maligna in ullo gra- 
du, a violentiſſimo ad minimum perceptibi- 
lem, exiſtere poſſunt. Et quidem, ſecundum 
numerum et gradum eorum, periculum eſt 
ſemper pendendum. 3 


METHODUS MEDENDLI. 


Variola benigna vix ulla medela eget, ſo- 
lummodo are frigido puroque frui, et cibo 
animali, potu ſpirituoſo, cardiaciſque ſtimu- 
lantibus, abſtinere oportet. Obſer vationes 
ſequentes praecipue ad malignam propoſui, 


cui 

cui auxilium medici peritiſſimi ſaepe fruſtra 

adhibetur. £2 i 
Inter omnes convenit, quod variola perio- 

dum temporis quandam deſiderat, qui arte 


minime afficitur. Quocirca, in hee morbo, 


eſt medici iri obviam ſymptomatis malignis, 
et morbum, quantum fieri poteſt, levare. 
Qui obſervationes ſuas de morbis memo- 


riae prodere velit, caute eorum ſtadia notare 


debet, quae ullam mutationem in methodo 
tractandi requirunt. Hunc morbum, cum 
hoc ſcopo, in tria ſtadia deduxi. 

I. Ab morbi inſultu ad diem quartum ab 


_ eruptions initio. 


II. A die eruptionis quarto ad morbi crifin. 
III. A morbi criſi ad finem. 


bio 4 


Conandum eſt, in hoc ſtadio, ſumma 
ope febrem levare, ut eruptio non an- 


te diem tertium proveniat, utque, proce- 


dente eruptione, febris levetur, atque finita, 
prorſus deſinat, aëris frigidi, diluentium, 
balnei, clyſmatum, venaeſectionis, et emeti- 


corum, uſu. 
Ut 

Ut acre frigido et puro in omni febre ae- 
grotus fruatur, omnino neceſſe eſt, atque pra- 
xis hodierna hoc quam maxime in variola 
prodeſſe indicare videtur. In ſpatioſo cubi- 
culo procul dubio quidem e lecto multum 
ſedere utiliſſimum elt; neque, ex meis obſer- 
vationibus, efficacius eſſe liquet ſub dio ſpa- 
tiari, etſi; in tempeſtate gelida et nivoſa 
equidem, id nonnunquam praecepi. Inter- 
dum vero aeger e lecto ſurgere non poteſt, 
quin ſtatim vomitu corripiatur, vel animi 
deliquium patiatur ; tum quidem oportet le- 
viter tectus decumbat, dum ſimul cavetur, 
ut aer in cubiculo ſubinde mutetur, et om- 
nis calor externus ſedulo praecaveatur. 
Denique e lecto, vel in ſpatioſo cubiculo, vel 
ſub dio, quantum ferri poteſt, manere, febrem 
mitigat, eruptionem moratur, forſitan quo- 
que numerum puſtularum minuit. 

Cilbo animali liquoribuſque ſpirituoſis, in 
ſtadiis omnibus morbi, abſtinendum eſt. Car- 
diaca ſtimulantia quoque, vel volatilis vel 
aromatici generis, evitanda ſunt. Cibum 
cx farinaceis et lacte, potum ex aquoſis, vel 
1 aqua 

aqua pura, dare oportet. Utpote in hog 
morbo, quamplurimum potiis ſumere de- 
bet, qui gratiores aegrotanti' ſunt dandi. 
Potus frigidus in hoc ſtadio commode adhi- 
betur; at, ſuppuratione progrediente, ore ac 
faucibus excoriatis, tepido uti oportet. | 
Fovere extremitates, in pueriſque etiam 
totum corpus, aqua tepida, febrem lenit, et 
ſomnum inducit. In caſibus gravioribus 
frequenter, praeſertim circa veſperem, repe- 
tendum eſt. Lavatio cutem emollit, et, {1 ex- 
tremitatibus tantum admota eft, circulatio- 
nem facilem aequalemque in tota ſuperficie 
corporis citat; et procul dubio quoque ſan- 
guinem abſorptione diluit. In gradibus et 
ſtadiis morbi omnibus non alienum eſt. Quo 
violentior morbus, eo magis neceſſe eſt. Si 
vero ſitum erectum aegrotans ferre non 
poteſt, fotus in lecto eſt adhibendus. 
Clyſmata emollientia, in ſtadiis morbi om- 
nibus, aptiſſima ſunt ad alvum ducendam. 
In hoc ſtadio, ſymptomatis urgentibus, ſe- 
cunda vel tertia quaque hora, donec ſympto- 
mata levata fuerint, repetenda ſunt. Hic 
aqua 

aqua pura, vel lacte commixta, utenda eſt. 
At, ſi alvi ductione opus ſit, aliquid ex ſale 
com muni, et olev vel butyro, adjiciendum 
eſt. Clyſmata in regimine antiphlogiſtico 
omnino neceſſaria ſunt. Non ſolum ductio- 
nem facilem foecum putrium vel indurata- 
rum efficiunt, ſed etiam in inteſtinis conten- 
ta, et exinde ſanguinem quoque, diluunt. 

1 ſymptomata inflammationem indican- 
tia, ut pulſus validus et plenus, turgiditas 
et rubor faciei, inflammatio faucium, deli- 
rium, &c. ante eruptionem quamplurimum 
urgent, ſanguinem mitti oportet. Sympto- 
mata enim levat, et eruptionem, ſi mora- 
tur ultra periodum ſuam, vel doloribus 
topicis violentis, vel calido regimine, fe- 
brem nimiam violentem citante, promo- 
vet. Si vero iſta ſymptomata, erupti- 
one progrediente, aut etiam definente, non 
ceſſant, venaeſectio non omittenda eſt, 
et interdum quidem bis terve repetenda. 
Symptomata venacſeRtionem poſtulantia ſae- 
pius adultis atque juvenibus, magiſque in 
| G tempore 

tempore verno, raro pueris, rariſſime infan- 
tibus, incidunt. 

Quum autem ſymptomata maxime pericu- 
loſa non inflammatorii generis ſunt, ut pul- 
ſus debilis et parvus, pallor faciei, deliquium 
animi aegroto e leo ſurgente, anxletas, 
nauſea, &c. emetica commodiſſi me et tu- 
tiſſime, aut ante eruptionem, Progreſſuve 
ejus, vel etiam poſt finem, adhibentur. Tar- 
tarum emeticum praeſtat, utpote ſecretiones 
fere omnes ciet, atque alvum fere ſemper 
facile ſubducit. Caſus vomitionem requiren- 
tes, ſaepius infantibus et pueris, quam aetate 
florentibus, occurrunt. | 

Licet infantium convulſiones ante erup- 
tionem, morbo benigno, frequenter prove- 
niznt, et indicia fere fauſta habeantur, nihil- 
ominus quidem nonnunquam ferocifſimae 
fiunt, et aegrotum protinus e medio tollunt. 
Clyſmata et micupigm, in paroxyſmo a. 
bita, remedia et tuta et efficacia ſunt. Opi- 
ata, in caſibus gravioribus, per clyſmata ad- 
hibenda ſunt, atque cucurbitulae aut hirudi- 
nes temporibus admovendae. 


Dolores 

Dolores pleuritici ſanguinis miſſionem 
poſtulant ; et, fi quid venaeſectionem prohi- 
bet, cucurbitulae vel hirudines parti dolenti 
applicandae ſunt. Eodemque tempore ſe- 
micupium et clyſmata frequenter repetenda. 
Adverſus dolores abdominis colicam men- 
tientes, dyſuriam, et iſchuriam, ſemicupii et 
clyſmatum anodynorum uſus multum pro- 
mittunt; amovere autem aegrotum e lecto, 
et pedes ſuper aliquid gelidum imp: nere, 
haud raro dyſuriam et eſchuriam ſummovet. 
At, ft haec non ad iſchuriam valent, catheter 
utendus eſt. | 
Dejectiones cruentae clyſmatis et opiatis 
_ opportune levantur. Quorum uſu puellam 
quandam curationem recipere vidi. 
Urina vero cruenta difficillime curatur. 
Nihilominus quidem, etiam in hoc ſtlatu, 
acida, cortex Peruvianus, et opiata, non alie- 


na videntur. hb 

Opera danda eſt, in hoc ſtadio, ut febris 
compeſcatur, et ſuppuratio puſtularum rite 
promovetur, ope aèris frigidi, diluentium, 
balnei, clylmatum, opiatorum, corticis Peru- 

viani, et acidorum. 

Omnino quidem neceſſe eſt, aegrotum in 
ſuo cubiculo are frigido puroque frui, at- 
que aut lectum tenere, aut non, prout ſibi 
velit. Veruntamen, ut, progrediente ſuppu- 
ratione, efferretur ſub dio, vel etiam circum- 
daretur gelido vento a feneſtra aperta, uti 
quidam monuerunt, mihi quidem alienum 
et periculoſum eſſe videtur. Quoniam ex 


obſervationibus liquet, acrem gelidum cu- 


tem conſtringere, dolorem, inflammatio- 
nemque puſtularum augere, et ſuppuratio- 
nem punktari. Effecta fauſta, quae ex eo in 
ſtadio primo morbi oriri conſueſcunt, in 
hunc errorem induxiſſe videntur. 
Fovenda eſt cutis, ubicunque puſtulae nu- 


meroſae aut confluentes ſunt, aqua tepida, 


et, 

et, 6G aeger in balneum deſcendere nequeat, 
panniculo | leniter admovenda eſt; et ubi fe- 
bris admodum urget, haud raro repetenda. 
praeter effecta ejus leniendae febris, indu- 
cendique ſomni, dolorem inflammationem- 
que puſtularum levat, ac earum ſuppuratio- 
nem promovet. 

Clyſmata emollientia quotidie adminiſtrari 
debent, ut alvus rite ſubducatur, quo quidem, 
tametſi non opus eſt, non omittenda ſunt; 
utpote enim calorem, irritationem, febrem- 
que levant. | 

Opiata, propter eorum effectus anodynos, 
et ſoporificos, olim haud immerito concele- 
brata fuerunt. Enimvero quidem eorum 
virtutes in ſuppuratione promovenda, et in 
gangraena curanda, non niſi nuper agnitae 
fuerunt. Clariſſ. Syden. primus opii uſum 
in variola inſtituit; ted de hae re multi 
hactenus non inter ſeſe conveniunt. Pro 
axiomate enim diu habebatur, opiata ſtimu- 
lare, ideoque inflammationibus omnibus 
aliena eſſe. Facta quidem theoriis receptis 
adverſantia aegre admittuntur. 

1 | Opiata, 

Opiata, in hoc morbi ſtadio data, praeter 
eorum anodvnos et ſoporificos effectus, fe- 
brem leniunt, ſuppurationemque puſtularum 
promovent. Neque unquam eorum effectus 
ſtimulantes, aut ſecretiones diminuentes, ob- 
ſervare potui, quamvis quidem pluribus quam 
quinguaginta hoc morbo laborantibus, ſpatio 
paucorum menſium, ea adminiſtranda curavi. 
Quum morbus vehementior eſt, ab hujus ip- 

ſo ſtadii initio danda ſunt, donec puſtulae 
ſaneſcunt, et, bis die, mane ſcilicet et veſpere, 
ut effecta unius doſeos maneat, donec altera 
praebenda fit. 1 
: Corticem eſſe idoneum, et progrediente et 
declinante morbo, nequaquam quiden1 infi- 
cias ibo - at mihi tamen multo minus efficax 
quam opium eſſe videtur. Praeterea pueris, et 
11s inflammatione faucium laborantibus, vix 
adhiberi poteſt. Veriſimile eſt quidem, quod 
opium et cortex commodius ſimul adhibean- 
tur; quod vero experientia ſolum confirmari 
poteſt. 

Acida, et mineralis et vegetabilis generis, 
haud immerito a multis commendantur; ſed 
| ſapor 

ſapor eorum ingratus, praeſertim pueris, in 
idonea quantitate, ea adhiberi prohibet. 

Inflammationem faucium difficultatem- 
que deglutiendi levant, ſalivationemque pro- 
movent, injectiones in fauces per os et nares, 
os fovere aquae vapore, et eum reſpirare, ca- 
taplaſmata emollientia cum camphora et o- 
pio ad jugulum admota, et ſubinde muta- 
ta. | 

Pruritus intolerabilis aegrotum urgens ad 
cuticulam evellendam, ſaepe, praeſertim pue- 
ros, invadit, partes excoriatas gangraenoſas re- 
linquens. Hoc ſumma ope caveri debet; utpo- 
te enim, poſt talia mala, ſymptomata ingra- 
veſcere obſervavi, mortemque haud raro in- 
ſequi. Omnia ſtimulantia in hoc ſtatu per- 
nicioſa ſunt. Non melius equidem notum 
eſt mihi remedium, quam fovere frequenter 


aqua tepida cum lacte; manus quoque cata- 
plaſmatis cohibere debent. 

Hie conandum eſt ſummis viribus obviam 
re febri, intumeſcentiam extremitatum et 
fanationem puſtularum promovere, diluenti- 
bus, balneo, clyſmatis, opiatis, epiſpaſticis, 
cataplaſmatis, venaeſectione, purgantibus, 
et cortice Peruviano. 5 3 

Auctores quidam inciſionem puſtularum 
circa criſin propoſuerunt, quod mihi quidem 
non ſatis conſultum eſſe videtur. Periculum 
enim eſt, ne aër puſtulis admiſſus, eas inflam- 
maret et exulceraret; unde ſaniei abſorptio et 
hectica oriri poſſunt. Praeterea, in caſibus pe- 
riculoſiſſimis, puſtulae raro humore explentur. 
Quae ſupra diximus de uſu atris frigidi, 
balnei, clyſmatum, et opiatorum, in fladio 
praecedente, ad hoc aeque pertinent. No- 
tandum tamen, aeris frigidi applicationem lo- 
cis excoriatis multo magis, ultra criſin, quam, 
puſtulis ſuppurantibus, pernicioſam eſſe: 
Quoniam partes excoriatas exulcerat, horro- 
rem concitat, febremque auget. 


Totum 

Totum corpus, praecipue partes excoriatae, 
ab are rite tegenda, et fovenda ſunt aqua 
tepida cum lacte, donec puſtulae ſaneſcunt. 
Semicupium circa criſin frequenter adhiben- 
dum eſt, ad febrem levandam intumeſcen- 
tiamque extremitatum promovendam. Al- 
vum clyſmatis quotidie eluere oportet. O- 
piata bis die, mane et veſpere, non omittenda 
ſunt, donec febris deceſſerit, et puſtulae ſana- 
tionem receperint. Ex unius doſeos neglec- 
tu, lethum interdum incidere obſervavi. 
Venaeſectio ab auctoribus quibuſdam mul- 
tum collaudata fuit ad ſanguinem a colluvie 
putrida purgapdum; haec vero ſententia 
nunc fere rejicitur. Nihilominus tamen, fi 
ſymptomata inflam mationis topicae, ut phre- 
nitis aut peripneumonia, in ullo morbi ſta- 
dio occurrunt, nequaquam negligenda eſt. 
Epiſpaſtica, in variis morbi ſtadiis, ad fa- 
ciendam revulſionem ad extremitates, mul- 
tum commendantur. Res autem in dubio 
tft, an magis in hoc morbo ſtimulent quam 
ſedent. Practerea, fi exulcerettur, ſaniei ab- 
ſorptio et febiicula hectica metuendae ſunt. 
be * | Ob 

Ob haſce rationes equidem cataplaſmata e- 
mollientia multum praeferimus; et, ſi ſtimu- 
lo opus fit, cura ne exulcerent habita, ſi- 
napi aliquid adjiciendum eſt. Haec manibus 
pedibuſque paulo ante criſin admovenda, et 
fubinde mutata, donec deſinat febris, et tu- 
meſcant extremitates, continuanda ſunt. 
Purgantia multi circa eriſin, facie areſcen- 


te, propoſuerunt; 1 iis vero nequaquam aſſen- 


tior; quoniam purgantia, in hoc tempore ad- 
miniſtrata, intumeſcentiae extremitatum ob- 
ſtare, et diarrhoeam ciere opinor. Poſt intu- 
meſcentiam extremitatum, et puſtulis ex 
magna parte areſcentibus, purgantia non 
aliena ſunt. Eorum vero poſt operationem 
opiatum dandum eſt, ne hypercatharſis ſu- 
perveniat. Purgantia quidem et opiata ſi- 
mul apte adhibentur; operationem enim 
purgantium minime impediunt, atque tormi- 


nibus et diarrhoeae, quae ſaepe {uperveniunt, 


opportune occurrunt. 
Partes excoriatae et exulceratae accura- 
te ab acre unguento emoiliente contegi de- 


bent. Atque, ne exulceratio procedat, un- 
| guento 

guento frequenter renovato, ſanies acris Aqua 
tepida cum laQte eluenda eſt. 
Hecticam ulceribus ortam diarrhoea dyſ- 
pnoeaque fere comitantur. Quod ad ejus 
curationem pertinet, cortici et opiatis potiſ- 
ſimum confidendum eſt; num purgantia 
commode adhibeantur, neſcio. Attamen vero 
clyſmata adminiſtrari oportet, quia ad inteſ- 
tina, eorum contenta putrida et irritantia 
diluendo et evacuando, derivationem im- 
minuunt; quoties vero dyſpnoea gravior 
fit, ſanguis cucurbitulis vel hirudinibus, aut 
etiam ex brachio, mittendus eſt. 
Ophthalmiae, quae ſaepe variolae ſuper- 
venit, diu oculos a luce tuendo, donec hi 
vigorem recuperaverint, occurrere oportet. 
In ejus curatione, luce evitata, oplata et 
purgantia mercurialia adhibenda ſunt. 
Apoſtemata et phlegmonae, poſt hunc 
morbum incidentes, more folito cataplaſma-' 
tis emollientibus rite traftari poſſunt. 

Quoniam variola omnium morborum 
latiſſime et inimiciſſime mortalibus graſſatur, 
et nunquam niſi ſemel per vitam quenquam 
infeſtat, atque, utpote quidem inſitione om- 
nino benigna et innocua fit, omne conamen 
ad cognitionem hujus feliciſſimae artis pub- 
licandam, winime ingratum erit bonis. 

Inoculatio per ſcalpellum methodus cer- 
tior virus communicandi eſſe videtur: Mi- 
nus quoque fere exulcerat. Virus recens, 
et id quod in ſcalpello per dies viginti con- 
ſervatum fuit, et id quoque quod ex puſtulis 
diei ſexti, ſeptimi, octavi, aut noni, excep- 
tum, eandem vim habere obſervavi. | 

Quidam puncturas duas treſve in bra- 
chiis utriſque facere monuerunt, quo cer- 
tiores forent vas aliquod abſorbens vulnera- 
ri. Hoc vero nequaquam fieri oportet, 
quia ulcus nimis grave concitare ſolet. Ni- 
ſi in infantibus, qui minus apti ſunt ad vi- 

rus ſuſcipiendum, punctura una in uno bra- 
chio ſolum facienda eſt. Lf, 
Die ſecundo inoculationis punctura Ih 

ſanatur, ut ſimilis fruſtulo pili ſubnigri in 
cute haerente videatur. 

Die tertio, per lentem conſpecta 3 
flava, puri ſiccato fimilis, circa puncturam 
adhaerens, videri poteſt. 

Die quarto, ſubſtantia flava, oculis nudis 
conſpicua, et rubedo flaveſcens, ſuper punc- 
turam apparent. 

Die quinto rubedo magis conſpicua, tumi- 
dula, tactui firma, ſaepeque pruriens, circa 
partem inflammatam, puſtula interdum e- 
rumpit ; quod vero in unoquoque quarto vel 
quinto aegrotante obſervayi. 

Die ſexto, inflammatio, et tumor circum- 
ſcriptus, parvam phlegmonen mentientes, 
cujus ſummum ſubalbidum quaſi ſuppu- 
ratur. Dolor acutus, a tumore ad axillam ten- 
dens, qua bubones oriuntur. Aegrotus in- 

terdiu languore et laſſitudine, veſpere rigore 
et horrore, ſaepe afficitur; atque nocte ſom- 
nus interruptus, artuum et lumborum dolo- 


res, 

res, calor auctus, ſitis, et interdum capitis 
dolor, ſuccedunt; ea autem mane plerumque 
evaneſcunt. 

Die ſeptimo, dolor et inflammatio tumo- 
ris augeſcunt, bubones quoque magis con- 
ſpicuae, fere dolentes. Spatium albidum, in 
ſummo tumoris magis extenſum, et humo- 
rem ſeroſum fere exudans. Symptomata 
febrilia violentius, quam nocte antecedente, 
veſpere redeunt. 

Die octavo, tumor fere ulcus cavum fit, 
quod ſanationem, non niſi poſt curationem 
puſtulae, admittit. Paucae puſtulae cum 
levamine ſymptomatum erumpunt. Nihil- 
ominus tamen iterum veſpere vehementius 
quam antea recurrunt. Id, quantum licuit, 
obſervare perpetuum eſt, ſaltem in caſibus 
omnibus, qui pluſquam viginti puſtulae ha- 
bent. 

Die nono, pluribus puſtulis erumpentibus, 


ſymptomata levantur. Exacerbatio modica 
noctu rurſus accidit; at, paucts puſtulis ple- 
rumque noviſſime erumpentibus, penitus a- 
bit; die primo eruptionis paucae, fecundo 

plures, 

plures, tertio vero puſtulae pauciſſimae, e- 
rumpunt. ; . 

Secundum ſyſtematis irritabilitatem, aut 
alias cauſas, inflammationis progreſſus acce- 
lerari aut retardari poteſt. Attamen ſympto- 
mata ſemper in ordinem, quem poſui, et ex 
magna parte, in diebus memoratis, occurrunt. 
In infantibus, puſtulae non ante diem unde- 
cimum fere proveniunt; at in aliis eruptio 
plerumque die octavo incipit. Atque, quan- 
tum mihi notum eſt, puncturae ſuppuratio 
buboneſque ſemper paulo ante febrem videri 
poſſunt. Denique, punctura ſpatio ſex 
dierum plerumque ſuppuratur, deinde bu- 
bones, et mox poſtea febris, ſubſequuntur, at- 
que ex intervallo circiter quadraginta hora- 
rum eruptio ineipit. 

Ex his obſervationibus veriſimile eſt, vi- 
rus in punctura ortum, et in ſanguinem ab- 
ſorptum, morbum efficere, et id quod inſitione 
inditur, modo viri adinſtar, ſuppurationem 
concitare. 

Siquidem haec theoria pro certo habetur, 
quacſtionibus reſponſa ſcquentibus facile ſeſe 

offerent. 

offerent. Quid cauſae fit cur virus inſitum 
per dies quinque aut ſex iners in ſanguine 
manet, vel tam lente in eum tranſit ? Quo- 
modo tam exigua pars viri, quam inſitione 
inditur, talia effecta per totum ſyſtema conci- 
tare poſſit? Quamobrem variolaz febris inſi- 
tae vehementior fit poſt eruptionis initium, 
quoniam ſpontaneae febris, morbo benigno, 
ſimul atque eruptio incipit, maxime levatur, 
et in ejus progreſſu ſemel aut bis parum 
cietur? cg 

Si variola viro in punctura orto efficitur; 
qualitaſne an quantitas ejus viri morbum 
variet? Gradum inflammationis proportio- 
nalem morbo fuiſſe, plerumque me obſervaſſe 
opinor. Indoleſne viri inſiti puncturae in- 
flammationem afficiat? Poſfintne cataplaſ- 
mata aut alia applicata viri indolem mutare? 
An ex ſanie in ulcere orta, et in ſanguinem 
abſorpta, apoſtemata frequenter, declinante 
morbo, oriri videantur ? Operane danda ſit 
ſuppurationem gravem cavere, et quam cito 
fieri poteſt ulcus ſanare ? 

ee Sequimur probabiliora, nec ultra quam 
« jd quod veriſimile eſt progredi poſſumus.“ 

Denique profecto, inceptum noſtrum ani- 
mo humillimo Doctoribus hujus almae aca- 
demiae omnibus, Doctrina, et ſumma in ſtu- 
dioſos benevolentia, per totum terrarum or- 
bem claris, offero; quam imperfectum probe 
conſcius, attamen ſiquidem comprobatio- 
nem non mereatur, ſcire licet, quod ingeni- 
um et experientia non labor ſuffulcire recu- 
ſat. Profeſſoribus quidem celeberrimis hujus 
academiae, et iis quoque academiae Glaſgu- 
enſis, ob gratam doctrinam et humanitatem, 
nunquam non gratias habebo. 

